## Pravilnik o izmjenama i dopunama Pravilnika o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone)

### NN 33/2012 (16.3.2012.), Pravilnik o izmjenama i dopunama Pravilnika o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone)

MINISTARSTVO POLJOPRIVREDE

805

Na temelju članka 14. stavka 1. točke 1., 2., 4. i 5., članka 14. stavka 2. točke 1., 2., 3. i 4., članka 14. stavka 3. i članka 106. stavka 3. Zakona o morskom ribarstvu (»Narodne novine«, br. 56/2010., 127/2010. i 55/2011.) ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O ULOVU, UZGOJU I PROMETU TUNE (Thunnus thynnus), IGLUNA (Xiphias gladius) I IGLANA (Tetrapturus belone)

Članak 1.

U Pravilniku o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone) (»Narodne novine« br. 26/2011., 29/2011., 31/2011., 53/2011. i 19/2012.) u članku 1. stavku 1., podstavku 1. riječi »za 2011. godinu«, brišu se.

Članak 2.

U članku 2. stavku 1. iza točke t. dodaje se točka u. koja glasi:

u. »ICCAT regionalni promatrač« podrazumijeva promatrača koji radi na ICCAT programu regionalnih promatrača (»ICCAT Regional Observer Programme (ROP-BFT)«)

Članak 3.

U članku 3. stavku 7. riječi »mogu se rasporediti« brišu se i zamjenjuju riječima »rasporedit će se«.

Članak 4.

U članku 3. stavak 8. mijenja se i glasi:

»(8) Vlasnik/ovlaštenik povlastice za gospodarski ribolov na moru dodijeljenu trajnu kvotu može ustupiti drugom ovlašteniku povlastice za gospodarski ribolov na moru za tekuću godinu ili za višegodišnji period ili trajno, uz prethodnu dostavu izjave Ministarstvu (Prilog 1). Moguće je ustupanje dijela dodijeljene godišnje kvote ili ukupne dodijeljene godišnje kvote, što se navodi u izjavi iz Priloga 1.«

Članak 5.

U članku 3. stavku 9. riječi » 25. siječnja« brišu se i zamjenjuju riječima » 25. ožujka«.

Članak 6.

U članku 3. stavak 10. mijenja se i glasi:

»(10) Vlasnik/ovlaštenik povlastice za gospodarski ribolov na moru koji svoju trajnu kvotu ustupa drugom ovlašteniku povlastice za višegodišnji period ili trajno dužan je uz Izjavu o ustupanju kvote, Ministarstvu dostaviti i ovjereni ugovor o ustupanju kvote potpisan od vlasnika/ovlaštenika povlastice koji kvotu ustupa i onoga koji dobiva ustupljenu kvotu.«

Članak 7.

U članku 3. stavku 13. riječi »,rekreacijskom« brišu se.

Članak 8.

U članku 3. stavak 14. mijenja se i glasi:

»(14) Ministarstvo vodi registar kvota.«

Članak 9.

U članku 3. stavak 15. briše se.

Članak 10.

U članku 9. stavak 3. mijenja se i glasi:

»(3) Kapacitet ribolovne flote za ulov tuna smanjuje se kako bi raspoloživi aktivni kapacitet odgovarao dodjeljenoj kvoti. Smanjenje ukupnog kapaciteta za 2012. godinu se izračunava prema formuli (C8-C12)/(C8-Q12) gdje je C8 ukupni kapacitet u 2008. godini, C12 ukupni kapacitet u 2012. godini, Q12 dozvoljena ulovna kvota za 2012. godinu.«

Članak 11.

U članku 9. stavku 4. brojevi »2011« zamjenjuju se brojevima »2012«.

Članak 12.

U članku 9. stavak 7. mijenja se i glasi:

»(7) Iznimno od odredbe stavka 6. ovoga članka za 2012. godinu ministarstvo će izraditi godišnji plan do 1. travnja 2012. godine.«

Članak 13.

U članku 15. stavak 1. mijenja se i glasi:

»(1) U rekreacijskom ribolovu tune, igluna i iglana dozvoljeno je zadržati jedan primjerak igluna ili iglana dnevno po svakoj dozvoli, a ulovljena tuna se mora pustiti prije izvlačenja na plovilo.«

Članak 14.

U članku 15. stavak 2. briše se, a stavak 3. postaje stavak 2.

Članak 15.

U članku 16. stavku 2. iza riječi »količina« dodaje se riječ »živih«, a broj »2011« zamjenjuje se brojem »2012«.

Članak 16.

U članku 22. stavku 6. iza riječi »(Prilog 8)« dodaje se tekst koji glasi:

»Prilikom stavljanja tuna u uzgojne kaveze relevantni BCD obrasci mogu se grupirati u »Grupni BCD« koji dobiva novi broj, pod uvjetom da je sva riba stavljena u isti uzgojni kavez i u istom danu, i to u slučajevima kada je ulov ostvaren kao:

a) više ulova istog plovila;

b) zajednički ribolov.

»Grupni BCD« zamjenjuje sve relevantne BCD obrasce i mora ga pratiti lista tih obrazaca.«

Članak 17.

U članku 22. stavku 9. iza riječi »prisutnosti« dodaju se riječi »ICCAT regionalnog«.

Članak 18.

U članku 22. stavak 13. mijenja se i glasi:

»(13) U slučaju kada je konačna procjena u postupku stavljanja tune u uzgojni kavez veća od konačne procjene u postupku prebacivanja tune iz mreže plivarice tunolovke Ministarstvo će količinu utvrđenu prilikom stavljanja tune u uzgojni kavez prihvatiti kao konačnu količinu koja će biti ovjerena u BCD obrascu i odbijena od ulovne kvote.«

Članak 19.

U članku 23. stavku 1. iza riječi »strane« dodaju se riječi »ICCAT regionalnog«.

Članak 20.

U članku 23. stavku 5. iza riječi »prisutnosti« dodaju se riječi »ICCAT regionalnog«.

Članak 21.

U naslovu ispred članka 30. iza riječi »PROGRAM« dodaje se riječ »NACIONALNIH«.

Članak 22.

U članku 31. stavku 4. podstavku 2. alineji 3. riječ »SCRS-a« zamjenjuje se riječima » ICCAT Vijeća za znanost i statistiku (SCRS).«

Članak 23.

U članku 31. stavku 5. iza riječi »programu« dodaju se riječi »ICCAT regionalnih«.

Članak 24.

U članku 32. stavku 7. iza riječi »potpisuje« dodaje se riječ »ICCAT », a riječi »ovlašten od strane ICCAT-a« brišu se.

Članak 25.

Prilog 1. ovog Pravilnika mijenja se i tiskan je u dodatku ovog Pravilnika i njegov je sastavni dio.

Članak 26.

Prilog 4. ovog Pravilnika briše se.

Članak 27.

Ovaj Pravilnik stupa na snagu danom objave u »Narodnim novinama«.

Klasa: 011-02/11-01/33

Urbroj: 525-08-1-0323/12-11

Zagreb, 6. ožujka 2012.

Ministar
Tihomir Jakovina, v. r.

**PRILOG 1.**

IZJAVA
O USTUPANJU POJEDINAČNE KVOTE ZA ULOV TUNE
(Thunnus thynnus)

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ime i prezime (broj osobne iskaznice) / naziv pravne osobe zastupana po – ime i prezime
(broj osobne iskaznice) / vlasnik/ovlaštenik povlastice – koji ustupa kvotu

izjavljujem da pojedinačnu kvotu za ulov tune (Thunnus thynnus)

koja je dodijeljena plovilu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,
                                                  (ime i/ili registarska oznaka)

CFR\_\_\_\_\_\_\_\_\_\_\_\_\_\_\_\_\_\_\_\_, u količini od \_\_\_\_\_\_\_\_\_\_\_\_\_tona

ustupam:

a) za tekuću godinu

b) za višegodišnji period od \_\_\_\_\_\_\_\_ godine do\_\_\_\_\_\_\_\_ godine

c) trajno

(zaokružiti opciju)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ime i prezime (broj osobne iskaznice) / naziv pravne osobe zastupana po – ime i prezime
 (broj osobne iskaznice) / vlasniku/ ovlašteniku povlastice – kome se ustupa kvota

za plovilo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,
                               (ime i/ili registarska oznaka)

CFR\_\_\_\_\_\_\_\_\_\_\_\_\_\_\_\_\_\_\_\_, u količini od \_\_\_\_\_\_\_\_\_\_\_\_\_tona

U \_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_ 20\_\_.godine
          mjesto i datum potpisivanja izjave

\_\_\_\_\_\_\_\_\_\_\_\_\_\_\_\_\_\_\_\_                             \_\_\_\_\_\_\_\_\_\_\_\_\_\_\_\_\_\_\_\_
potpis i pečat davatelja kvote                                          potpis i pečat primatelja kvote

Pravilnik, NN 33/2012-805